el el el id en en el el el el el el nl en el el el el el el en en el el el en el el el el el el el ca es es ne en el en de el el en el en en en en en en en el el el el el en en en en en en en en en en en en en en en en en en en en en en en en en en en en en en en en en en en en el en en en el pt en en en en en en en en en en en en en en en en
Η λέξη “vintage”  προέρχεται από την οινοποιεία όπου και χρησιμοποιείται για να χαρακτηρίσει το κρασί που παρασκευάζεται, σύμφωνα με συγκεκριμένες προδιαγραφές, στη συγκομιδή των σταφυλιών.   Επειδή το κρασί αυτό είναι υψηλής ποιότητας, η λέξη “vintage” έμεινε για να χαρακτηρίζει οτιδήποτε παλιό και ταυτόχρονα υψηλής αισθητικής.
Στον αντίποδα, η λέξη “retro”, είναι λατινικής προέλευσης (από το λατινικό retro) και σημαίνει προς τα πίσω.  Σήμερα χρησιμοποιείται για οτιδήποτε (αντικείμενο τέχνης, είδος διακόσμησης, ακόμη και ρούχο) “μιμείται” το αντίστοιχο παλαιότερης εποχής.  Αν επιχειρήσουμε να το μεταφράσουμε στα ελληνικά, θα λέγαμε πως είναι αυτό που είχε ξεπεραστεί αλλά τώρα επιστρέφει αναπαραγόμενο με τα υλικά και τα μέσα της σημερινής εποχής.
Υπάρχουν άνθρωποι που τις δύο αυτές έννοιες τις χαρακτηρίζουν ταυτόσημες ή με πολύ μικρές διαφορές μεταξύ τους.
Στον κόσμο των ξύλινων πατωμάτων όμως τα πράγματα είναι πολύ διαφορετικά.
Τα Retro πατώματα, είναι αυτά που κατασκευάζονται στις μέρες μας από τις σύγχρονες παρκετοβιομηχανίες,  κόβονται με μηχανήματα ειδικής κοπής laser, βάφονται με 3 ή 5 ή 7 χέρια σύγχρονου τρόπου βαφής και μιμούνται το στυλ μιας παλαιότερης εποχής. Τα παλαιωμένα ξύλινα πατώματα, αυτά με τις έντονες διχρωμίες και τους μεγάλους ρόζους,  τα rustic ημιμασίφ, ακόμη και τα rustic laminate μπορούν να χαρακτηρισθούν ως “retro” πατώματα.
Retro λέγονται και τα ξύλινα καρφωτά πατώματα που εφαρμόζονται στις μέρες μας από τους παραδοσιακούς πατωματάδες (αν δε παινέψεις το σπίτι σου…) γιατί είναι κι αυτά σαν τα καλά κρασιά, θέλουν το χρόνο τους για να ωριμάσουν.
Από την άλλη μεριά, Vintage είναι τα αυθεντικά παλιά πατώματα.  Αυτά που τοποθετήθηκαν πριν από πολλά χρόνια, από τα χέρια του έμπειρου πατωματά, συντηρήθηκαν με φροντίδα και αγάπη από τους μεταγενέστερους ιδιοκτήτες και τα βρίσκουμε σήμερα, μέσα σε ανακαινισμένα σπίτια, να γίνονται κομμάτι μιας νέας διακοσμητικής τάσης και μοναδικός συνδετικός κρίκος ανάμεσα στο παλιό και στο καινούριο.
Vintage είναι κι εκείνα τα καρφωτά ή κολλητά ξύλινα πατώματα που ανακαλύπτουμε στις παλιές οικοδομές της Θεσσαλονίκης  όταν σηκώνουμε ή όταν ξεκολλάμε τους παλιούς μουσαμάδες.
Και φυσικά, vintage είναι και τα πατώματα εκείνα που συναντάμε στις μονοκατοικίες, που συντηρήθηκαν άψογα από τους ιδιοκτήτες τους, μας τα δείχνουν με περηφάνια και μας τα εμπιστεύονται για να τα φροντίσουμε και να τα συντηρήσουμε.
Όταν λοιπόν αγοράζουμε κάτι “retro” που παρουσιάζεται και πωλείται ως “vintage”, τότε πρέπει να είμαστε … πολύ προσεχτικοί!!!
June 30, 2018 in Indoor, Εφαρμογές ξύλινων δαπέδων. Tags: iraklis, iraklis_stratis, παρκέ, πατωματάς, Ηρακλής_Στρατής, Θέρμη, Θεσσαλονίκη, επαγγελματικοί_χώροι, ξύλινα_πατώματα, ξύλινα_δάπεδα, laminate, parquet, parquets, retro, vintage